Diari Oficial de la Generalitat Valenciana


Sumari del DOGV 9970, del 31-10-2024 (2024/10603)

RESOLUCIÓ de 15 d’octubre de 2024, de la Direcció General d’Innovació i Inclusió Educativa, per la qual es resol la convocatòria d’assignacions econòmiques per a desenvolupar projectes d’innovació i inclusió educativa biennals en centres docents no universitaris de titularitat pública de la Generalitat, durant els cursos 2024-2025 i 2025-2026.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9970

Data del DOGV
:   31-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10648

CVE
:   WQUB-P-9675-91654

Data del document
:   15-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública
    * centre d'ensenyament
    * educació especial

Per Resolució de 5 de juny de 2024, de la Conselleria d’Educació, Universitats i Ocupació, es van convocar assignacions econòmiques per a desenvolupar projectes d’innovació i inclusió educativa biennals en centres docents no universitaris de titularitat pública de la Generalitat, durant els cursos acadèmics 2024-2025 i 2025-2026. (DOGV 9867, 10.06.2024).

Comprovada la documentació presentada i baremats els projectes, s’ha procedit a fer el repartiment de les assignacions econòmiques per al curs escolar 2024-2025. En data 24 de juliol de 2024 es va publicar en la pàgina web dels projectes d’innovació i inclusió educativa <https://ceice.gva.es/va/web/innovacion-educacion/piie>, la resolució provisional i es va donar un termini de 5 dies hàbils per a presentar les al·legacions oportunes i els desistiments, d’acord amb l’apartat resolutiu quinzé.

Considerant la documentació presentada, una vegada transcorregut el termini de presentació d’al·legacions i desistiments, i estudiades i, si és el cas, ateses les al·legacions.

Vista la proposta de resolució definitiva de data 1 d’octubre de 2024, elevada per l’òrgan instructor de la convocatòria d’assignacions econòmiques per a desenvolupar projectes d’innovació i inclusió educativa biennals en centres docents no universitaris de titularitat pública de la Generalitat durant els cursos 2024-2025 i 2025-2026.

En virtut del que disposa l’apartat quinzé de la Resolució de 5 de juny de 2024 de la convocatòria, i d’acord amb l’apartat vint-i quatré que conté la delegació per a resoldre la convocatòria,

RESOLC

*Primer*

Assignar als projectes d’innovació i inclusió educativa seleccionats dels centres públics de la Generalitat que figuren en l’annex I d’esta resolució les quanties econòmiques que s’indiquen en cada cas, per al curs escolar 2024-2025, les quals s’abonaran amb caràcter de gasto extraordinari de funcionament, a càrrec del capítol II del subprograma pressupostari 421E00, del pressupost de la Generalitat de l’exercici 2024, dotat amb un import global màxim d’1.300.000 €, dels quals, s’hi assignen 1.299.880,31 €, amb un sobrant de 119,69 €.

*Segon*

Relacionar en l’annex II el projectes no seleccionats amb el motiu d’exclusió.

*Tercer*

El pagament de les assignacions econòmiques es farà per transferència bancària al centre docent per mitjà d’ordre de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024, tal com establixen els apartats resolutius quint, onzé i tretzé de la convocatòria.

*Quart. Efectes*

Esta resolució produirà efectes a partir de l’endemà de ser publicada en el *Diari Oficial de la Generalitat Valenciana.*

Contra la present resolució, que esgota la via administrativa, es podrà interposar recurs contenciós administratiu, en el termini de dos mesos a comptar des de l'endemà de la seua publicació, de conformitat amb el qual disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant este mateix òrgan, en el termini d'un mes comptat en el mateixos termes, de conformitat amb el qual disposa la legislació vigent en matèria de procediment administratiu comú. Tot això, sense perjuí que les persones interessades puguen presentar qualsevol altre recurs que estimen pertinent.

  

València, 15 d'octubre de 2024

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.